medieval-data/medieval-latin-ner-HOME-Alcar-sents huggingface dataset:
Anno Incarnationis ejusdem millesimo cco septuagesimo secundo , mense martio , ego Alidis , relicta Fauconeti de Raon , domicelli , filia defuncti domini Mathei de Neeles , militis , notum fatio omnibus presentes litteras inspecturis quod ego , pro utilitate et necessitate mea , vendidi , tradidi et concessi in hereditatem perpetuam domino Huoni de Otricort , militi , universam partem meam tertiarum de Baalo , quas habeo ratione permutationis quam feci cum Johanne de Neeles de omnibus que habebam in villa et territorio de Charantois versus Sinemurum , pro sex viginti libris et centum solidis viennensium , de quibus a dicto domino Huone plenum integrum et perfectum recepi et habui pagamentum in pecunia numerata ; propter quod de predicta parte dictarum tertiarum ego me penitus devestivi et dictum Huonem pro se et suis heredibus corporaliter investivi , promictens siquidem sub obligatione bonorum meorum , mobilium et immobilium , presentium et futurorum , et per juramentum meum , pro me et meis heredibus , quos ad hoc obligavi , prestitum super sancta Dei evangelia corporale , dictam partem meam dictarum tertiarum dicto Huoni et suis heredibus garantire semper et ubique atque deffendere contra omnes personas , propriis sumptibus meis , quociens et quamcirco super hoc fuero requisita in omni curia necessario et extra ac in nullo decetero contraire per me vel per alium , verbo vel facto , seu consensu vel modo altero qualicumque , eosque inde servare indempnes si calumpniatores , quod absint , apparerent , et facere et prestare quicquid in causa evictionis debet fieri et prestari ; renuncians autem in hoc facto , ex certa scientia , exceptioni non habite et non numerate pecunie , deceptioni ultra dimidiam justi pretii , doli , mali , circonventionis vel lesionis , in factum fori provisio , beneficio restitutionis in integrum omni auxilio juris canonici et civilis , omnibus juribus in favorem mulierum introductis , et omnibus aliis quibuscumque omnibus consuetudinibus , statutis et usibus patere et juri quo cavetur renunciationem generalem non valere .
Ego vero Johannes de Naeles de cujus feodo dicte decime sunt sunt , hanc venditionem laudavi et penitus approbavi , volentes nos compellere ad premissa tenenda tanquam mere adjudicata per curiam domini ducis Burgundie cujus jurisdictioni quo ad hoc supponimus nos et nostros heredes .
In quorum testimonium litteris istis sigillum dicti curie una cum sigillo domini Petri de Luxeio , decani christianitatis de Castellione super Sequanam supplicavimus et obtinuimus apponi .
Ego Alidis de Estez , domicella , filia defuncti Mathei de Neeles , militis , relicta Faulconeti de Raon , domicelli , notum facio omnibus presentes litteras inspecturis quod ego , pro utilitate et necessitate mea , non vi nec metu ducta , non in aliquo circonvenuta , sed pro exhoneratione meorum debitorum facienda , excambiavi Johanni de Neeles omne jus et omnem rationem quam et quod habere poteram et debebam in villa de Charantois versus Sinemurum et in finagio dicte ville , videlicet in hominibus , feminabus , justicia , tailliis , censibus , corveis , domibus , ortis , campis , pratis , vineis , tertiis , decimis et aliis omnibus quoquo modo censeantur , que omnia sunt de feodo dicti Johannis , ad omnem partem suam quam habet vel habere potest et debet , sive sui heredes , in terciis ville et territorii de Baalo .
Devestivi me siquidem de omnibus supernis nominatis pro meis heredibus , et dictum Johannem pro se et suis heredibus corporaliter investivi , nichil in omnibus premissis juris , pro me vel meis heredibus , in posterum retinendo , promittens sub obligatione bonorum meorum omnium , mobilium et immobilium , presentium et futurorum , et per juramentum meum pro me et meis heredibus , quos ad hoc obligavi , prestitum super sancta Dei euvangelia corporale omnia predicta , prout superius sunt expressa , dicto Johanni et suis heredibus garantire et deffendere semper et ubique contra omnes personas , propriis sumptibus meis in omni curia et extra curiam quociens super hoc fuero requisita , ac in nullo decetere contraire per me vel per alios , tacite vel explicite , seu consensu vel modo alio qualicumque ipsosque inde servare indempnes , si qui calumpniatores , quod absit , apparerent facere et prestare quicquid in causa evictionis debet fieri et prestari .
Ego vero dictus Johannes de Neeles , domicellus , omnia premissa confiteor esse vera , et de voluntate mea confiteor esse facta , promittens me numquam contrevenire neque contravenienti consentire , renunciamus in hoc facto quilibet in solidum et pro toto , ex certa scientia , exceptioni doli , circonventionis vel lesionis , in factum exceptioni deceptionis ultra dimidiam justi pretis fori pervilio beneficio restitutionis in integrum omnis auxilio juris canonici et civilis , omnibus viribus et graciis in favorem mulierum introductis omnibus consuetudinibus , statutis et usibus patrie omnibus graciis indultis et indulgendis a Sede apostolica crucesignatis et crucesignandis omnibus occasionibus , deffensionibus , allegationibus , exceptionibus et aliis quibuscumque que contra presens instrumentum possent obici seu dici , et precipue exceptioni qua cavetur generalem renunciationem non valere ; volumus autem et concedimus quod ad omnia premissa tenendi compellantur quasi ex re adjudicata per curiam domini ducis Burgundie , cujus jurisdictioni quo ad hoc supponimus nos et nostros heredes .
In quorum omnium testimonium , litteris istis sigillum dicte curie supplicavimus et obtinuimus apponi una cum sigillo viri venerabilis domini Petri de Luxeio , decani christianitatis de Castellione super Sequanam .
lxxmo quarto , mense aprili , nos Agneloz , relicta Symonis dicti Meinde , et Melineta , dictorum Symonis et Agnelot filia , de Montebarro , notum facimus omnibus presentes litteras inspecturis quod nos , non coacte , non decepte , inmo scientes , prudentes et spontanee habentesque annos discretionis , non vi vel dolo ad hoc inducte , vendidimus , tradidimus et deliberavimus titulo pure et prefate et irrevocabilis venditionis in hereditatem perpetuam Johanni , domino de Neeles , domicello , quandam peciam terre sitam in finagio de Corbeton , in loco ubi dicitur « es ouches de Corbeton » , juxta pratum relicte Boichetini , quondam burgensis de Montebarro , ex una parte , et pratum liberorum quondam Johannis leu Boitous , de Montebarro , ex altera , que erat de censiva dicti Johannis domicelli .
Hanc autem venditionem de dicta pecia terre fecimus nos eidem Johanni pro precio quindecim librarum divionensium novorum ; quas quindecim libras divionensium confitemur et asserimus nos recepisse et habuisse a dicto Johanne in pecunia numerata ; et de ipsa summa pecunie nos tenemus et veramus quilibet in solidum pro pagatis penitus et contentis .
Quare nos de dicta pecia terre a nobis dicto Johanni vendita in manu dicti Johannis nos penitus devestimus et ipsum corporaliter investimus , pro voluntate omnimoda sua propria et omni tempore facienda , promictentes ambe per juramentum nostrum prestitum supra sancta Dei evangelia corporale nec non et per stipulationem legitimam quod contra venditionem hujusmodi non veniemus , per nos vel per alias personas , verbo , facto , consensu , opere vel modo alio qualicumque nec contravenienti vel venientibus ullo modo in futurum consentiemus ; immo tenemur et promittimus quelibet in solidum et pro toto dictam peciam terre dicto Johanni et suis contra omnes in perpetuum garantire et facere et prestare pro dicto emptore et suis quicquid in causa evictionis prout sibi et prestari et ad predicta omnia et singula tenenda et adimplenda obligamus nos quelibet in solidum et pro toto et nostros heredes et bona nostra omnia , mobilia et immobilia , presentia et futura , quecumque sint et ubicumque poterunt inveniri ; promittentes ambe sub religione jam prestiti juramenti quod nos dictam venditionem faciemus laudare et eidem faciemus consentire Baoletum maritum mei Melinete , Guillelmum et Johannam liberos mei Agnelot et dicti Symonis mariti defuncti , quocienscumque dictus Baoletus presens fuerit et dicti Guillelmus et Johanna ad etatem devenerint sufficientem et nos super hoc a dicto Johanne vel suis fuerimus requisite , renunciantes ambe per juramentum nostrum in hoc facto omni actioni et exceptioni doli , mali , et cuilibet lesionis in factum , exceptioni dicte venditionis non legitime facte , exceptioni dicte pecunie non numerate , non habite , nec integraliter recepte , rei minori precio vel minus dimidia justi pretii vendite beneficio illius decretalis de emptione et venditione si venditori subsidio dicte ypothece tam tacite quam expresse ac velleiani provilio legi julie de fundo dotali non alienando , juri dicenti mulieribus vel ferre errantibus fore succurendum beneficio restitutionis in integrum conditioni sine causa , omnibus consuetudinibus et statutis loci et patrie , omni nove et veteri constitutioni omnibus graciis in favorem mulierum et pro legiis introductis et introducendis omnique auxilio juris canonici et civilis et juridicenti generalem renunciationem non valere , volentes et concedentes quod ad predicta omnia et singula tenenda et adimplenda compellamus tanquam ex re adjudicata per curiam domini ducis Burgundie cujus jurisdictioni quo ad hoc supponimus nos et nostros heredes .
Actum est in presencia Petri de Divione , publici notarii dicte curie , Guillelmi dicti Paysanz , et Pereneti dicti de Sanneiseio , de Montebarro , testium ad hoc specialiter advocatorum , anno et mense predictis .
Anno incarnationis ejusdem millesimo ducentesimo septuagesimo tercio , mense novembri , nos Guillermus dictus Tenoilloz et Agnes ejus uxor , de Naellis , notum facimus omnibus presentes literas inspecturis quod nos debemus Johanni de Naellis , domino nostro , centum libras bonorum et legalium tur , ex venditione sex erpantorum nemorum suorum ad mensura de Campania , nobis ab ipso venditorum ac eciam traditorum ; quam pecunie summam tenemur et promittimus reddere et solvere dicto Johanni vel ejus certo mandato quamcito super hoc fuerimus requisiti .
Et si in solutione predicta quamcito super hoc requisiti fuerimus defecerimus facienda omnia dampna , missiones , costamenta et interesse que et quas dictus Johannes increverit , sustinuerit aut fecerit pro predicta pecunia recuperanda vel ejus occasione , tenemur et promittimus ipsi reddere vel suis heredibus cum dicta sorte sua et pacifice restaurare ; de quibus omnibus ipsi crederetur Johanni suo simplici juramento absque omni alia probatione facienda ; et hec omnia prout superius sunt expressa promisimus per juramentum nostrum prestitum super sancta Dei evangelia corporale pro quibus omnibus melius adimplendis obligamus nos dicto Johanni et suis heredibus et nostros heredes ac bona nostra omnia mobilia et immobilia presentia et futura , renuntiantes in hoc facto ex certa scientia exceptioni dictorum nemorum non habitorum et non deliberatorum , fori privilegio , omnibus juribus in favorem mulierum introductis , exceptioni doli , mali , circunventionis vel lesionis in facta omnique auxilio juris canonici et civilis , volumus autem et concedimus quod ad omnia premissa tenenda compelleramur quasi ex re recognita vel adjudicata per curiam ducis Burgundie , cujus jurisdictioni quo ad hoc supponimus nos et nostros heredes .
Actum anno et mense predictis , in ecclesia beati Johannis de Neelis , presentibus Petro , vicario de Neellis , Moreto Perello , armigero , Hauberto et Vaultero fratribus dicti Guillermi , et Clemens dictus Patroilliez , de Estéz .
Anno incarnationis ejusdem , millesimo ducentesimo septuagesimo octavo , mense januario , ego Brictius dictus Chevaliers , de Sinemuro , notum facio omnibus presentibus et futuris quod cum dominus Johannes , dominus de Neelles , miles , mihi pro me et meis heredibus tradiderit et concesserit ad censam perpetuam quamdam peciam terre arabilem sitam ubi dicitur en Lormoi que partitur cum terra ipsius Johannis prout inere posite sunt a longo Alice de Ripperia usque ad magnum limicem , pro duobus denariis censualibus annuatim reddendis a me et meis heredibus dicto Johanni et ejus heredibus , infra nativitatem Domini ; ipsos reddere teneor censuales monete usualis Burgundie ; et si dictus dominus Johannes dictam petiam terre erga dominum de Espitia garantire non posset , ipse Johannes vel heredes sui , solvere , reddere et deliberare mihi vel meis heredibus centum solidos turonensium pro predicta terra tenetur ; hoc facto , scilicet centum solidis persolvendis , predicta pecia terre ad predictum dominum Johannem vel ad suos heredes pacifice et sine debiti honere et revertetur ; teneorque et promitto per juramentum meum super sancta Dei evangelia corporaliter prestitum predicta omnia et singula prout superius sunt expressa , sub obligatione bonorum meorum omnium , tenere , adimplere et inviolabiliter observare omnibus exceptionibus , rationibus , actionibus , barris et allegationibus , propositis cessantibus et remotis , volens ad observationem predictorum omnium premissorum me compelli quasi ex re adjudicata per curiam domini ducis Burgundie , cujus jurisdicioni quo ad hoc suppono me et meos heredes .
Actum in presencia Stephani de Sinemuro , notarii , Symonis dicti Susanne , et Girardi dicti Rachet de Sinemuro , testium ad hoc vocatorum , anno et mense predictis .
Anno Incarnationis ejusdem millesimo ducentesimo quinquagesimo nono , mense maii , ego , Stephanus Boujons , miles , notum facio omnibus presentes litteras inspecturis quod ego dedi Gertrudem filiam meam in uxorem Johanni de Neelles domicello ; promisi quod per sacramentum meum corporaliter prestitum assidere predictis Gertrudi et Johanni post decessum domini Stephani Boujon patris mei vel domine Margarethe , matris domine Ysabellis , uxoris mee , quater viginti libratas terre ad monetam divionensem videlicet apud Gevreyum vel apud Eschenneium , vel apud Quinceyum , cum de dicto patre meo vel de dicta matre uxoris mee excasura evenerit in locis predictis ; et quousque aliqua ex excasuris predictis evenerit , assedi eis predictas quater viginti libratas terre ad monetam predictam super omnia que habeo in villis et pertinentiis de Augencort , de Chendostre et de Tillenay , ita quod si ea que habeo in dictis villis et pertinentiis de Augencort , de Chendostre et de Tillenay ad solutionem dictarum quater viginti libratarum terre annuatim faciendam , quod absit , non sufficerent de bonis et redditibus meis aliis defectum eis supplere per sacramentum meum teneo et promitto .
Et , citius quam potero , litteras patentes sigillo domini ducis Burgundie sigillatas eis tradere totam istam formam continentes .
In quorum testimonium presentibus litteris , sigilla virorum venerabilium domini Metcatoris decani capelle ducis et magistri Aubrici decani christianitatis Divionensis feci apponi .
Anno incarnationis ejusdem millesimo cco septuagesimo secundo , mense aprili , ego Huo de Orricort , miles , notum facio omnibus presentes litteras inspecturis quod ego debeo Johanni de Neellis domino , armigero , tres modios frumenti boni et mercabili quos ab ipso mutuo recepi et habui , ad mensuram de Castellione super Sequanam ; quod frumentum bonum et legale et mercabile ad eandem mensuram promisi reddere et solvere dicto Johanni vel ejus certo mandato ad festum beati Remigii proximo venturum per sacramentum meum prestitum super sancta Dei evangelia corporale ; et si in solutione dicto Johanni , quod absit , facienda defecerit , omnia dampna , missiones , costamenta et interesse que et quas dictus Johannes ex tunc incurrerit , sustinuerit aut fecerit pro predicto frumento recuperando vel ejus occasione , teneor et promitto eidem reddere , solvere cum dicto frumento sine litte , sine impedimento , sine cause , strepitu et figura judicii et absque oblatione libelli et pacifice restaurare , et dicto Johanni super hiis credere suo verbo simplici , sine altera probatione facienda pro quibus omnibus faciendis melius ac eciam adimplendis , obligo me dicto Johanni et omni bona mea , mobilia et immobilia , presentia et futura , ubicumque sint aut poterunt invenire , heredes quam meos presentes et futuros , renuncians quantum ad hoc et omnia premissa ex certa scientia sub virtute prestivi juramenti exceptioni dicti frumenti non habiti , non traditi et non deliberati , exceptioni doli , conventionis vel lesionis in factum fori privilegio legi de tempore quadrimestri epistole divi Adriani , omni auxilio juris canonici et civilis , omnibus consuetudinibus statutis et usibus patrie , et omnibus aliis exceptionibus deceptionibus , occasionibus et defensionibus quibuscumque que contra presens instrumentum possent obici seu dici , et precipue exceptioni qua cavetur generalem renunciationem non valere ; volo autem et concedo quod ad omnia premissa tenenda compellamur tanquam ex re adjudicata per curiam domini ducis Burgundie , cujus jurisdictioni quo ad hoc suppono me et meos heredes .
Nos , frater Nicholaus , humilis abbas ecclesie beate Marie de Castellionis super Sequanam conventusque ejusdem loci , notum facimus universis presentes litteras inspecturis quod cum discordia verteretur inter fratrem Jacobum , comcanonicum nostrum , curatum de Colomeio Sicco , ex una parte , et Johannem , militem , dominum de Neellis , ex altera , super eo quod dictus Jacobus faciebat unam grangiam apud predictum Colomeium , in quodam manso sito juxta grangiam decimarum , ex una parte , et juxta mansum dicti domini de Neellis , ex altera , supra cymeterium et subtus campum Lettri dicti Baclois , quod opus dictus miles impediebat per renunciationem novi operis ut pote per jactum lapilli nec permittebat dicto curato dictum opus perficere , tandem discordia predicta , prout memoratus Jacobus coram nobis confessus est , sedata extitit in hunc modum quod dictus Johannes renunciationem ydoneam remisit et vult et concedit quod dictus curatus possit dictum opus perficere et in dicto manso edificare , et quod edificatum teneat et quod opus inceptum non possit nec debeat impedire nec edificatum destruere ratione feudi , jurisdictionis vel alterius dominii quod habeat in dicta villa de Colomeio Sicto ; et ad hoc obligat se et suos heredes et dictus curatus seu successores sui pretextu istius edificationis non possunt nec debent aliquod jus novum reclamare si contingeret quod alibi vellent edificare apud Colomeium Sictum , sed in eis salva sunt jura utrique parti et in eodem statu in quo erant tempore presentium litterarum .
Et omnia supradicta promisit dictus Jacobus bona fide ratione et inviolabiliter observare .
In cujus rei testimonium , ad requisitionem dicti Jacobi sigilla nostra presentibus litteris duximus apponenda .
Anno incarnationis ejusdem mo ducentesimo septuagesimo septimo , mense decembri , nos Peponus , Ysabellis , uxor ejus , Merietus et Morellus , eorum liberi , de Charantois , notum facimus omnibus presentes litteras inspecturis quod nos debemus Johanni , domino de Neeles , domicello , sexaginta libras turonensium occasione centum sextariorum bladi , frumenti et avene pro medium , que debabemus eidem Johanni de amodiatibus terrarum ipsius de Charantois quas amodiaveramus a dicto Johanne in tempore retroacto .
Quam pecunie summam nos tenemur et promittimus per juramenta nostra super sancta Dei evangelia corporaliter prestita reddere et solvere dicto Johanni vel latori presentium , infra mensem post ipsorum requisitionem potestque debet dictus Johannes se tenere ad quolibet nostrorum vel melius apparentem , si sibi placuerit , de blado supradicto ; promittimusque per predicta nostra juramenta remittere in manu dicti Johannis cunctas terras vel hereditagia que ad nos nobis devenerunt ex parte patris et matris mei Peponis predicta et ea omnia que sunt de tercia Johannis supradicti vel de censa ipsius , seu de manu mortua predicti Johannis infra festum Nativitatis Domini proximo venturum , si aliquid eorumdem contingerit remotum fuisse de manu ipsius Johanni seu etiam potestate .
Ego nunc Dierna , soror predicti Peponis , sine vi et metu , non in aliquo circonventa de hiis omnibus que Peponus frater meus mihi dedit in maritagio me penitus devestio et devestivi et ipsum Johannem , dominum de Neellis , corporali investiens pro voluntate sua , modis omnibus et omni tempore , facienda ; pro quibus omnibus et singulis predictis melius adimplendis obligamus nos , debitores et Dierna predicti , prefato Johanni omnia bona nostra ubicumque existentia , renunciantes in hoc facto per predicta nostra juramenta exceptioni amodiationis non legitime facte , exceptioni bladi non habiti , fori privilegio omni consuetudini et statuto omni privilegio crucis indulto et indulgendo , juri valleyani et legi Julie de fondo detali non alienando , juridicenti mulieribus in jure vel in facto errantibus fore succurendum cumque juri in favorem mulierum introducto et omni auxilio tocius juris canonici et civilis et omnibus aliis que contra hoc instrumentum vel factum possent obici seu dici , et juridicenti generalem renunciationem non valere , volumusque ad observationem omnium predictorum nos compelli , quasi ex re adjudicata per curiam domini ducis Burgundie , cujus jurisdictioni quo ad hoc supponimus nos et nostros heredes .
Actum in presentia Stephani de Sinemuro , notarii , domini Petri de Neelles , presbiteri , Johannis dicti Picart , domicelli , Symonis et Lamberti de Mailleyo , clericorum , Gaufridi li Doures et Bertherii de Charantois , testium ad hoc advocatorum , anno et mense predictis .
Nos , magister Guillermus de Clameriaco , canonicus et officialis Eduensis , notum facimus universis presentes litteras inspecturis quod in nostra propter hoc presentia constitutus Johannes domicellus , dominus de Neelles , dat , concedit et assignat Comitisse , sorori sue , sancti moniali Sancti Andochii Eduensis dimidium modium bladi frumenti et avene per medium ad mensuram Sinemuri et duos modios vini ad mensuram Belne ; quod bladum et quod vinum prefata Comitissa percipiet et habebit ad vitam suam , tantummodo , prout asserit idem Johannes , pro portione que competit eidem Comitisse in bonis paternis ac maternis .
Quos duos modios vini predictos dictus Johannes assidet et assignat dicte Comitisse in villa de Cherantois cum predicto dimidio modio bladi super redditibus omnibus et singulis quos idem Johannes habet apud Cherantois et in appenditiis et pertinentiis dicti loci .
Promittit siquidem idem Johannes reddere ac solvere et deliberare apud Cherantois prefate Comitisse vel ejus mandato dictos duos modios vini tempore vindemiarum et dictum dimidium modium bladi in festo beati Andree apostoli singulis annis quamdiu vixerit Comitissa memorata .